4 ጥቅምቲ 2017 መግለጺ ስእሊ, ኣብዚ ቅነ ብኢትዮ ቴሌኮም ቆፎታት ስልኪ ንምምዝጋብ ዝተላኣኸ መልእኽቲ ሓደ ሞባይል ስልኪ ምስተሰርሐ፥ እቶም መፍረይቲ ትካላት ንሕድሕዶም ስልክታት 15 ኣሃዝ ዝሓዙ ቁፅርታት ይህቡዎም። እዚ ድማ ኣይ ኤም ኢ ኣይ ፥ ይበሃል። እዚ ቑፅሪ እዩ፥ ምበኣር ኢትዮ ተሌኮም ኣብ ምምዝጋብ ዝርከብ። "ንምዃኑ እዚ ቁፅሪ እንታይ ይገልፅ?" ክንብል ንሰብ ሞያታት ሓቲትናዮም ነይርና። መንእሰይ ተክሊት ሃይላይ በዓል ሞያ ኢንፎርሜሽን ቴክኖሎጂ እንትኸውን፥ እዚ ቁፅሪ፥ ሓደ ሞባይል ካብ ካሊእ ዝፈሊ ኣሃዝ ከምዝኾነ ይዛረብ። ብኻሊእ ኣገላልፃ፥ ሓደ ስልኪ ካብ ካሊእ ንምፍላይ ዝወሃብ ብሕታዊ ምዃኑ እዩ። እቲ ምዝገባ ሓድሽ ኣይኮነን ዝብል መንእሰይ ተኽሊት፥ ኢትዮ ተሌኮም ሞባይላት ምኽፋትን ምዕጻወን ዘኽእል ሶፍትዌር ከምዘተኣታተወ ይናገር። ምምዘጋብ ንምንታይ አድለየ?
